Potrivit unui comunicat al Poliţiei Române, în data de 6 august, poliţiştii din cadrul Serviciului de Poliţie Transporturi Maritime au făcut cinci percheziţii în judeţul Constanţa, la persoane bănuite de furt calificat.

Acestea sunt suspectate că în luna iulie ar fi sustras din containere aflate în Portul Constanţa Sud Agigea ţigări, băuturi alcoolice şi parfumuri, în valoare totală de 900.000 de lei.

În urma percheziţiilor au fost recuperate o parte dintre bunurile sustrase, iar opt persoane bănuite în cauză au fost conduse la sediul Serviciului de Poliţie Transporturi Maritime pentru audieri.

La activităţi, au participat poliţişti din cadrul Serviciului Regional de Poliţie Transporturi Constanţa şi luptători din cadrul Serviciului pentru Acţiuni Speciale al Inspectoratului de Poliţie Judeţean Constanţa.